b'\n_START_ARTICLE_\nMikrotia\n_START_PARAGRAPH_\nMikrotia, niin sanottu pienikorvaisuus, on yleens\xc3\xa4 toispuolinen ulkokorvan synnynn\xc3\xa4inen ep\xc3\xa4muodostuma, jonka esiintyvyys v\xc3\xa4est\xc3\xb6ss\xc3\xa4 vaihtelee. Suomessa tapauksia on noin 1/2500 synnytyst\xc3\xa4 kohti. Mikrotiaa on hieman yliedustetusti miehill\xc3\xa4 ja oikeassa korvassa. Tapaukset vaihtelevat lievist\xc3\xa4 hyvinkin monimutkaisiin. Osa mikrotiatapauksista on dominantisti perinn\xc3\xb6llisi\xc3\xa4, joskaan kliinist\xc3\xa4 poikkeamaa ei aina ilmene joka polvessa. Mikrotian syyn\xc3\xa4 pidet\xc3\xa4\xc3\xa4n toisinaan my\xc3\xb6s \xc3\xa4idin raskaudenaikaisia sairauksia ja l\xc3\xa4\xc3\xa4kityksi\xc3\xa4.\n_START_SECTION_\nMikrotian hoidosta\n_START_PARAGRAPH_\nMarx 1 -tapaukset ovat usein niin lievi\xc3\xa4, ett\xc3\xa4 niit\xc3\xa4 pidet\xc3\xa4\xc3\xa4n l\xc3\xa4hinn\xc3\xa4 kosmeettisina kysymyksin\xc3\xa4, koska korvak\xc3\xa4yt\xc3\xa4v\xc3\xa4 saattaa olla j\xc3\xa4ljell\xc3\xa4 ja kuuloaisti olla normaali molemmin puolin._NEWLINE_Mikrotiakorvan kuulon hoito on monesti ep\xc3\xa4kiitollista siit\xc3\xa4 syyst\xc3\xa4, ett\xc3\xa4 lapsi tottuu jo syntym\xc3\xa4st\xc3\xa4\xc3\xa4n tilaansa ja toinen puoli kompensoi tehokkaasti kuuloa. Korvalehden muovaustekniikoita on kehitetty._NEWLINE_Mikrotia voi toisaalta liitty\xc3\xa4 muihin oireyhtymiin, jolloin mukana saattaa olla purennan ongelmia sek\xc3\xa4 kasvojen toispuoleisuutta. N\xc3\xa4it\xc3\xa4 voi hoitaa plastiikkakirurgian ja leukakirurgian keinoin._NEWLINE_Vakavammissa tapauksissa oireyhtym\xc3\xa4\xc3\xa4n voi kuulua \xc3\xa4lyllist\xc3\xa4 kehitysvammaisuutta ja sis\xc3\xa4elinten kuten maksan ja syd\xc3\xa4men vaurioita. Tunnettu on vaikea Goldenharin syndrooma. N\xc3\xa4m\xc3\xa4 vaativat monialaosaamista, muun muassa perinn\xc3\xb6llisyysl\xc3\xa4\xc3\xa4ketiedett\xc3\xa4.'